**אימון ב fitting in : מאמנים, כדורגל וחינוך במועדוני ספורט מקצועיים בערים ממעמד כלכלי-חברתי נמוך בישראל.**

**תקציר**

מאמר זה עוסק באופנים בהם מאמני כדורגל, המאמנים תלמידי תיכון במסגרת מועדון ספורט מקצועי בערים ממעמד כלכלי-חברתי-נמוך בישראל, מגדירים את תפקידם. המאמר חושף חמישה ממצאים מרכזיים המייצגים את תיאוריי ומערכי ההסבר (accounts) של המאמנים: תיאור מרחבי החיים של התלמידים-שחקנים; תפיסות המאמנים את תפקידם; ערכים המרכזיים שחשובים למאמנים; היחסים בין המאמנים להורי התלמידים; תיאור אוריינטציית העתיד של התלמידים. ממצאים אלה מעודדים דיון אודות החיבור שבין חינוך ומעמד או the way class works במרחבים חינוכיים בלתי פורמליים.

**מילות מפתח**: מאמנים; כדורגל; הביטוס; הון תרבותי; מעמד

**מבוא**

אחד התסריטים התרבותיים החזקים במדינות מערביות רבות הוא כי חינוך הינו great equalizer או panacea מפני תחלואות חברתיות-כלכליות ואישיות הנגרמות מאי שוויון מבני. בד בבד, הדיווחים אודות יציבותם של פערים בין עשירים ועניים, עלייתו של מדד ג'יני במדינות "דמוקרטיות" רבות, שיעורי מוביליות כלכלית-חברתית נמוכים (Rivera & Tilcsik, 2016) והבדלים בהישגים האקדמיים של תלמידים מקבוצות אתניות, גזעיות ומעמדיות שונות (Author, 2017) מלמדים על היציבות (durability) של אי השוויון (Tilly 1998). על רקע ירידה זו של הCREDIBILITY של ההנחות ה(ניאו)ליברליות אודות equal educational opportunityסוציולוגים ואנתרופולוגים חינוכיים עסוקים רבות בשאלה כיצד ליישב את ההבטחה ל formal equity של בתי ספר עם העיקשות של אי-שוויון מעמדי. מחקרים חינוכיים רבים חשפו בהקשר זה כיצד חינוך פורמלי בבתי ספר ממלאי תפקיד מרכזי ב transmission של פריבילגיות ואי-שוויון חברת, באמצעות, בין היתר, סדרי שיח ספציפיים, פרקטיקות מבניות (כגון הסללה), פדגוגיות, ויחסים שבין מורים ותלמידים (Calarco, 2018; Tyson, 2013). מחקרים מועטים יחסים למחקרים במרחבים חינוכיים פורמליים, בחנו כיצד דינמיקות ריבודיות אלה מתרחשות במרחבים בלתי פורמליים (Levy Friedman, 2013). מחקרים מתארים למשל בהקשר זה כיצד חוגי העשרה ו competitive after-school activities וכן ספורט מאורגן קשורים בקשר הדוק עם רקע כלכלי-חברתי של ילדים ומשפחותיהם (Andersen & Bakken, 2019). מאמר זה מציע לבחון את החיבור שבין מעמד וחינוך בלתי פורמלי באמצעות ראיונות-עומק עם מאמני כדורגל מקצועי המאמנים תלמידי תיכון המתגוררים בערים ממעמד כלכלי-חברתי נמוך בישראל. שתי שאלות מרכזיות מוצעות במאמר זה: כיצד מאמנים, העובדים במועדוני כדורגל מקצועי עם נערים ממעמד כלכלי-חברתי נמוך, מגדירים את תפקידם (במונחים של זהות תפקיד, ערכים, יחסים עם ההורים ואוריינטציית עתיד מדומיינת עבור תלמידיהם)? האם וכיצד הגדרות המאמנים את התפקיד ממלאים תפקיד ב reproduction of של אי שוויון חברתי?

בחינות מחקריות אלה מציעות תרומות למספר שדות-ידע: חקר מעמד ואי שוויון במרחבים חינוכיים בלתי פורמליים (Levy Friedman, 2013); חקר ספורט ומעמד (Bourdieu, 1978); זהות מקצועית של מאמני נוער (Power, 2021); חקר זהויות

disadvantaged (Author, 2020).

**חינוך, מעמד והביטוס**

מחקרים רבים אודות מעמדות כלכליים-חברתיים וסגנונות חיים, שהתבססו על מורשתו האינטלקטואלית של בורדייה (1977, 1984), תיארו כיצד הון תרבותי (משאבים נוסח תעודות השכלה, טעמים אסתטיים ודיספוזיציות שהפרט יכול להשתמש בהם כדי להפיק יוקרה, הכנסה גבוהה ופריבילגיות) והביטוס (מבנים קוגניטיביים-חברתיים מופנמים באמצעותם אנשי מנווטים בעולם החברתי), מחברים באופן גלוי וסמוי, בין החיים הנפשיים-פסיכולוגיים ומיקומים מבניים-חברתיים (Lareau, 2015 ; Reay, 2005). מחקרים שונים חשפו בהקשר זה כי הון תרבותי, הביטוס והבדלי סוציאליזציה מעמדיים במוסדות חינוכיים שונים תורמים לריבוד חינוכי לא רק באמצעות מיומנויות קוגניטיביות-אקדמיות (מתמטיקה, שפות והבנת הנקרא, למשל) אלא גם באמצעות טיפוח של social and behavioral skills,

מיומנויות "רכות" או "banal assets"

(Jennings and DiPrete 2010)

כגון תחושת נוחות עם דמויות סמכות; ניהול מו"מ; אסרטיביות; sense of entitlement). מיומנויות אלה מתוארות כמתגמלות (advantaged) בעיקר את התלמידים מהמעמדות הכלכליים-חברתיים הגבוהים משום ההלימה שלהן את הערכים ומושגי-העצמי הרווחים במשפחתם (Bourdieu, 1984; Lareau, 2015 ). מיומנות אלה מתוארות למעשה כהון תרבותי ומשאבים מוערכים (valuable resources). הון ומשאבים תרבותיים אלה נמצאים כקשורים לא רק בהישגים אקדמיים אלא גם בתעסוקתיים. הם נתפסים כ markers of high status המעבירים ל gate keepers מסר של דמיון תרבותי או היות *one of us* (Kaufman & Gabler 2004) אשר קריטיים לזכייה במשרות בכירות (Rivera 2015).

לורו (2003) במחקר פורץ-דרך אודות סגנונות הורות, מעמד וחיי יומיום, תיארה כיצד ילדים ממעמד בינוני וגבוה רוכשים ease in communication עם דמויות סמכות. הם למשל חשים נוח לבקש יותר עזרה מהמורים ואף בתחומים שונים (ראה גם Calarco 2011) ומפעילים אותם למעשה לטובתם. לורו תיארה כיצד בעקבות הטיפוח והאימון של הורים ממעמד בינוני וגבוה לוורבליות ו entitlement , ילדיהם אף מקבלים יותר תשומת לב ממוריהם בבתי ספר והמעבר שלהם ל elite postsecondary institutions קל יותר (ראה גם Jack 2016).

Streib (2011) described how four-year-olds are class actors: middle- and upper-class “take the floor”: they talk more, have larger vocabularies, silence the lower-class children, interrupt the teachers with questions, complain that other children are keeping them from expressing themselves, create more interactions with adults, and demand their attention; and they “take a stand”: they defend their positions fluently and confidently, conduct negotiations, and win disputes over toys. Note that their interruptions are rewarded: teachers respond to their requests more, their interruptions are labeled a sign of interest in the topic, they are defined as more intelligent, feel that the teacher speaks to them directly, and experience triumph (see also Nelson & Schutz, 2007).

מספר מחקרים אתנוגרפיים בבתי ספר אליט ( (Demerath 2009; Gaztambide-Fernandez 2009; Howard 2008; Khan 2011) תיארו כיצד ההון התרבותי נרכש באמצעות פרקטיקות שונות כגון תרגול תלמידים ב sense of ease (כולל המסר כי היררכיות תרבויות הינן "טבעיות"); כינון של distinction אודות הסובייקטיביות יוצאת הדופן שלהם; התנסות בדמיון של עתיד (אקדמי ומקצועי) פריבילי או ב colonizing the future; שימוש מאסיבי בשיח ובהון הפסיכולוגי המעודד את התלמידים להעדיף solipsism על פני ייחוסים מבניים (ראה גם Kraus et al. 2012 בהקשר זה); שימוש ב technologies of recognition

) ("student of the month"; "stellar senior" המעודד בתורו שיח של מריטוקרטיות.

מחקרים אחרים חשפו כי ילדים ממעמד כלכלי נמוך, לעומת זאת, מבטאים כבוד ומרחק מדמויות סמכות. על רקע זאת הם נמנעים מלבקש עזרה ומבטאים "logic of appeasement" (Calarco, 2014). מחקרים דיווחו גם כי מורים מפעילים פחות פרקטיקות של בחירה ומו"מ באינטראקציות של תלמידיהם ה disadvantaged ומפעילים משמעת סמכותנית (Kerstetter 2016)2, סגנון

of straightforward directives (“Zach, get in here!”), and included many more prohibitions (“Stop it now”) (Nelson & Schutz, 2007)

פרקטיקות אלה פועלות למעשה כ *hidden curriculum* (Anyon, 1980) המבנה סובייקטיביות של צייתנות המקשה בתורה על השגת תגמולים במרחבי אליט בעתיד.

חשוב לציין כי הבדלים מעמדיים אלה ברכישה של הון תרבותי לא נמצאו רק במרחבים של חינוך פורמלי אלא גם במרחבים של חינוך בלתי פורמלי. Levey Friedman (2013) הציעה את המושג

competitive kid capital כדי לתאר כיצד social reproduction מיוצר ומתוחזק. הורים ממעמד כלכלי-חברתי גבוה רושמים את ילדיהם after-school activities (כגון שחמט, ריקוד וכדורגל) כדי להרחיב אפשרויות עבורם ולתרגלם הון תרבותי אשר יסייע להם לאייש מיקומים פריבילגים בעתיד:

“(1) internalizing the importance of winning, (2) learning how to recover from a loss to win in the future, (3) managing time pressure, (4) performing in stressful environments, and (5) feeling comfortable being judged by others in public” (Levey Friedman, 2013, p. 92).

Aurini ועמיתיה (2020) תיארו כיצד הורים ממעמד כלכלי-חברתי גבוה בקנדה, אשר רושמים את ילדיהם לafter-school activities או extracurricular activities (כגון ספורט, דרמה ומוזיקה) מודעים שילדיהם לא יהפכו למקצועניים אך מבקשים לעודד רכישה של מיומנויות ספציפיות כגון social and life skills ומנהיגות, (הון תרבותי במונחי בורדייה, 194) שיאפשרו להם לרכוש תגמולים בעתיד שלהם כבוגרים.

**חינוך, מעמד וספורט**

"in addition to its strictly health-giving functions"

טען בורדייה (1978, עמ' 836)

"golf, like caviar, *foie gras* or whisky, has a *distributional significance* (the meaning which practices derive from their distribution among agents distributed in social classes), which, unanimously recognized and acknowledged on the basis of practical mastery of the probability of the various classes practicing the various sports."

תיאור זה של בורדייה וחוקרים אחרים בעקבותיו (DeLuca & Andrew, 2016; Eriksen & Stefansen, 2021) מצביע על האיכויות הריבודיות של ספורט ועל האופן שבו סוגי ספורט שונים מכווננים בתורם sporting habitus (Stuij, 2015) המתחזק פריבילגיות ואי שוויון. חוקרים שונים תיארו בהקשר זה כיצד סוגי ספורט כגון גולף, טניס ושיט, מקושרים עם אידאלים תרבותיים ופסיכולוגיים של מעמד גבוה או את ה ""right Kind of Selves (Gillies, 2005, p. 838). סוגי ספורט אחרים כגון כדורגל, boxing weight-lifting, מתוארים כרווחים במעמדות ה disadvantaged. בעוד הראשונים מובנים חברתית על ידי חברי ההגמוניה כאסתטים, מעודנים ומתוחכמים, האחרונים מאופיינים כוולגרים, אלימים וכוללים excess פיזי כאב, סבל ו "intellectual poverty" (Bourdieu, 1978, p. 836).

מחקרים עכשוויים מתארים כיצד על אף פתיחם הפורמלית של שדות ספורט לחברי מעמדות שונים, קיים קשר בין ספורט מאורגן והשתתפות של חברי מעמדות בורגניים (Andersen & Bakken, 2019; Wheeler & Green, 2019). הורים ממעמד כלכלי-חברתי גבוהים תיארו כי אחד הביטויים של "הורות טובה" או "הורות אחראית" הוא רישום של ילדיהם למועדוני ספורט (Vincent & Ball, 2007; Wheeler & Green, 2019). ההשתתפות במועדוני ספורט אלה, ובענפי ספורט ספציפיים (כגון שחיה וטניס) תוארה על ידי הורים אלה כמעודדת הון תרבותי ספציפי (כגון תחרותיות, ביטחון עצמי והתנסות בניצחונות )אשר עתיד לסייע לילדיהם בעתידם. במילים אחרות, הורים ממעמד כלכלי-חברתי גבוה רואים בהשתתפות של ילדיהם בספורט כאמצעי ליצירה של אתוס ה *standing out* הקשור בפרויקט ההתפתחות של ילדיהם (Gillies, 2005). במחקר שפורסם לאחרונה ועסק בהסברים של הורים ממעמד פועלים בנורבגיה להשתתפות של ילדיהם בספורט חשפו Eriksen and Stefansen (2021) את הרציונל של fitting in בניגוד ל standing out של הורים ממעמד כלכלי-חברתי גבוה. הורים ממעמד פועלים הסבירו את החשיבות של השתתפות ילדיהם בספורט לשם יצירה של תחושת שייכות לקהילה כינון, הגנה מפני התנהגויות סיכוניות וחינוך ילדיהם לאזרחים respectable

רציונל זה, טענו Eriksen and Stefansen (2021) אינו משמש כ project of distinction אשר עתיד לצייד את ילדיהן בהון התרבותי המוערך במרחבים אליט. המאפיינים הריבודיים הללו של ספורט נבחנו יותר במחקרים עם הורים (Wheeler & Green, 2019) וילדים ((Stuij, 2015 ובאמצעות אתנוגרפיות שונות בענפי ספורט שונים (DeLuca, 2016; Schmitt et al., 2020; Swanson, 2009) . יש לנו פחות מחקר על האופנים בהם מאפיינים ריבודיים אלה מתוארים, מובנים ומתוחזקים על ידי מאמנים במרחבים מעמדיים שונים, כפי שמאמרינו יתאר כעת.

**מערך מחקרי**

**אוכלוסיית המחקר**

הלשכה המרכזית לסטטיסטיקה בישראל מדרגת את כל היישובים באמצעות אשכולות בין 1 (יישובים ממעמד כלכלי-חברתי נמוך) ועד 10 (יישובים ממעמד כלכלי-חברתי גבוה). דירוג האשכולות מבוסס על משתנים כגון ממוצע נפשות למשק בית, אחוז מקבלי הבטחת הכנסה ואחוז מקבלי תעודת בגרות. מחקר זה מבוסס על ראיונות עם 15 מאמני כדורגל גברים המאמנים ביישובים ממעמד כלכלי-חברתי נמוך (אשכולות 3 ו-4). כל המאמנים עובדים עם נערים בגילאי בית ספר תיכון.

הערת שוליים: באשכולות מס' 1 ו-2 ממוקמים יישובים ערבים ויהודים-חרדים שלא נחקרו במחקרינו

טווח הגילאים של המאמנים הינו 24-50. כל המאמנים למדו במוסדות ההכשרה הרשמיים למדריכים ומאמנים בישראל והם מחזיקים בלפחות תעודת מדריך כדורגל (דרגה ראשונה של אימון בישראל), המאפשרת להם לאמן ילדים ובני נוער. מחצית מהמאמנים מחזיקים בתעודת מאמן (דרגה שנייה בישראל), המאפשרת להם לאמן קבוצות נוער ובוגרים עד לליגות החובבניות. מרבית המאמנים אינם מועסקים במשרה מלאה כמאמני כדורגל ועובדים בעוד עבודה אחת לפחות שמשמשת כפרנסה המרכזית שלהם במהלך שעות היום.  אימון הכדורגל הינו פרנסה חלקית בשעות אחר הצהריים-ערב.

המשתתפים נבחרו באמצעות שימוש ב purposeful sampling (Patton, 2002). הקריטריון המרכזי היה: מאמני כדורגל במועדונים תחרותיים שמאמנים קבוצות בגילאי 12-16. איתור מרואיינים מתאימים נעשה דרך מכרים במועדונים השונים (מנהלי קבוצות, מאמנים, מנהלים). המחבר הראשון הינו שחקן כדורגל בעבר ועובד כיום כמנהל פעילות שטח של עמותה חינוכית שעוסקת בספורט. קשרים אלה סייעו מאוד בפיתוח שיחה עם המאמנים במושגים מעולמם ובכך לרכוש את האמון שלהם.

**כלי המחקר**

כלי המחקר במחקר זה הינו ראיון עומק מובנה-למחצה. הראיונות, שנמשכו כשעה, כללו מספר חלקים: פרטי רקע (ההכשרה שבספורט, סדר יום); תפיסת תפקיד המאמן ("האם אתה תופס את עצמך יותר מאמן או מחנך?"; "מה יחשב בעינך כהצלחה?"); ערכים וכישורים חברתיים חשובים ("מה הערכים המרכזיים שחשוב לך להעביר לשחקנים"); ציפיות ההורים ("מה הציפיות של ההורים ממך כמאמן?); עבודה במרחבי חיים שונים ("מה מייחד את  העבודה עם ילדים באזור הזה?" ) אוריינטציית עתיד ("כיצד אתה מדמיין את העתיד שלהם?"). הראיונות הוקלטו באמצעות רשמקול נייד בהסכמת המרואיינים ותומללו. ששת הראיונות האחרונים התקיימו בזום לאור תחילת משבר הקורונה (מרץ 2020). שמות המאמנים שונו לשם שמירת האנונימיות שלהם. המחקר קיבל אישור של ועדת האתיקה של הפקולטה אליה שני המחברים משתייכים.

**אופן עיבוד הנתונים**

כל הראיונות נותחו באמצעות המהלכים המתודולוגיים המוצעים על ידי ה grounded theory   (Strauss & Corbin, 1998). תחילה נערכו קריאות פתוחות לתמלולים במטרה לזהות תמות שונות שהוזכרו על ידי המאמנים באופן חופשי ובאופן שאינו קשור בשאלות המחקר. בשלב הבא נערכו קריאות ממוקדות בהתאם לשאלות המחקר: תפיסת תפקיד המאמן; הערכים המרכזיים אותם המאמנים מעבירים לשחקנים דרך אימון ומשחק; ציפיות ההורים; אוריינטציית העתיד של נערים. בשלב האחרון נקראו התמלולים כדי לבחון האם המאמנים התייחסו לתמות וסוגיות שונות שלא זיהינו בקריאות הקודמות.

**ממצאים**

**תיאור הנערים ומרחבי החיים המעמדיים שלהם: "אין להם שום דבר אחר פה חוץ מכדורגל"**

הערים ממעמד כלכלי-חברתי נמוך תוארו על ידי המאמנים כמרחבים פריפריאליים (גיאוגרפית וחברתית) וכמרחבים של סיכונים ומגבלות, בהם החוסרים מאוד בולטים, הן הכלכליים והן התרבותיים. במילים אחרות, המאמנים הרבו להשתמש בתיאורי deficit (Atkins, 2010) .המאמנים הדגישו כמה המצב הכלכלי בפריפריה לא טוב, כמה האפשרויות להתפתחות של הילדים באזור הזה הן "דלות", כמה תכניות העשרה (חוגים) אינן מגוונות, כאשר הכדורגל מתואר כפעילות הפנאי הכמעט *יחידה* שמושכת ילדים בשעות אחר הצהריים. כך תיאר זאת עמיר: "אין להם שום דבר אחר פה [פריפריה] חוץ מכדורגל ושמה [המרכז הגיאוגרפי הפריבילגי יותר בישראל] יש להם הכל, כאילו מה שהם רוצים כל מיני תוכניות העשרה ופעילויות, וחוגים, ושחייה, וים והכל". העיסוק הזה בעבודת הגבולות הסימבולית (Lamont, 2000) בין מרכז ופריפריה או בין ערים ממעמד כלכלי-חברתי נמוך וערים ממעמד כלכלי-גבוה, מנכיח בתורו את חוויית ה deficit המוצע ביחס לאינדיבידואלים ומרחבים disadvantaged (Atkins, 2010). אלי, התייחס אף הוא לעבודת הגבולות הסימבולית בין מרכז לפריפריה ביחס לתשלומי הורים:

האזור בעייתי מבחינה כלכלית, מתקיים מתשלומי הורים וזה מאוד קשה לעבוד ככה בלי תקציב נוסף מגורמים מסביב...באזור המרכז באים שחקנים שאין להם בעיה כלכלית, כל הורה יודע את הסכומים וההורים משקיעים המון כסף כדי לתת לילד את ההזדמנות הכי גדולה כדי שיצאו שחקנים... פה [פריפריה] זה מאוד שונה, כמו משפחה, האחד מכיר את השני ויודע את המצב הכלכלי ומי יכול לשלם ומי לא... פה אנחנו עובדים עם פינצטה בנוגע לתשלומים.

דורון הזכיר deficit אחר בפריפריה הגיאוגרפית-חברתית בה הוא עובד במונחים של "הדלות התרבותית" שבאה לידי ביטוי בחוסר ו/או גיוון בפעילויות פנאי כמקור להתפתחות הילדים:

הגישה שניגשים לילדים מהפריפריה או ילדים מאזור המרכז היא שונה לגמרי... שם [מרכז] הם פתוחים להרבה פעילויות פנאי [חוגים] ופה [פריפריה] החוגים מאוד דלים...ההתפתחות של הילדים בפריפריה שונה מההתפתחות של הילדים במרכז

בנוגע לתיאור הנערים, המאמנים השתמשו רבות בערכים קולקטיביים (Tse & Ng, 2014) המאפיינים את המרחבי המעמד הכלכלי-חברתי הנמוך, העוסקים במשפחה, כבוד, משמעת, סדר וארגון. כך מתאר ירון:

כשאני לוקח החלטות לפעמים אני גם חושב על המשפחות של הילדים...אם אני לא אתן להם לשחק הם יהיו עצובים ואני מכיר את ההורים שלהם... בפריפריה זה משפחה חד משמעית... המשפחתיות באה על חשבון הלמידה והמקצועיות.

ערן תיאר את המאפיינים של הילדים המתגוררים ביישובים ממעמד כלכלי-חברתי נמוך באמצעות תיאור המאפיינים של הילדים ב"מרכז" (יישובים ממעמד כלכלי-חברתי גבוה):

הילדים שם [מרכז] יותר מפונקים ויש להם יותר אפשרויות, אצלנו [פריפריה] יש את החמימות והמשפחתיות והכל למען הילדים...פה [פריפריה] אנחנו מכירים את כולם וזה מאוד משפיע על קבלת ההחלטות והדרך אליה אנו ניגשים לילדים.

בנוסף, המאמנים תיארו את הנערים בפריפריה במאפיינים של שלילה, בתרחישים שליליים שעלולים לקרות להם ואת הסיבה לחנכם כסובייקטים "מחונכים" ו"ממושמעים". חשוב לציין כי הראיונות מלמדים כי אף אחד מהמאמנים לא דיבר על הנערים שהוא מחנך-מאמן בצורה חיובית. כך תיאר נועם:

כישרונות גדולים למשל מהקהילה האתיופית [הנחשבת לענייה במיוחד] לא מתקרבים לפה כי הם מפחדים שלהורים לא יהיה כסף לשלם ואז הילדים האלה יהיו ברחוב, אלכוהול וסמים... אני עושה הכל כדי שהילדים האלה יהיו במסגרת ושנתפוס אותם כאן חזק.

עידןהוסיף:

הילדים שלנו כאן הם "שלוכים" [כינוי גנאי שמשמעו מוזנח, לא מטופח וכן פרימיטיביים, חסרי תרבות והשכלה] מחפשים כל הזמן את האקשן ואיפה להסתבך, גם במשחקים אתה רואה את "השלוכיות" הזאת באה לידי ביטוי.

יותם סיכם את נושא השוני בין הנערים החיים במעמדות כלכליים-חברתיים (מרכז ופריפריה) שונים באמצעות מטאפורה של מפעל מכוניות:

תחשוב עלינו כמו מפעל של מכוניות, הם [מרכז] מפעל של חברת מרצדס ואנחנו [פריפריה] מפעל קטן, פיאט, לא במהירות והאיכות... לילדים שם [במרכז] יש יותר אפשרויות וגם כישרון גדול אבל במידה ולילד אצלנו אין כסף, אז הילד יישאר אצלנו ויקבל את מה שיש לנו להעניק לו... פה [פריפריה] אנחנו מחפשים משהו יותר קטן, משפחתי, שלילדים תהיה מסגרת תומכת שבסופו של דבר לא ילכו לפארקים, לעשן, להיות עבריינים.

**כיצד המאמנים תופסים את תפקידם? "הוא אבא ביולוגי ואני אבא של הכדורגל" ו"הכי חשוב שהם יצאו בני אדם"**

כשנשאלו המאמנים בערים ממעמד כלכלי-חברתי נמוך בנוגע לתפקידם, הם השיבו באמצעות תיאורים כמו ה"דמות אב" ו"משפחה". כך תיאר אורי:

בשבילי להיות מאמן זה כמו אבא, כמו אבא לילדים. דואג להם גם מבחינה חברתית גם דואג שבלימודים ילמדו כמו שצריך וגם אם יש בעיות בבית אז אני נכנס לתמונה.

אורי, כמו מאמנים נוספים, נתן משמעות לחשיבות תפקידו בחייהם של הילדים באמצעות הדגש הרגשי והחברתי שלהערכתו נעדר בחייהם. גם דני הדגיש את ערך המשפחתיות בתפקיד המאמנים: "אני מגדל את הילדים האלה ואז אני רוצה לראות את השיפור במשמעת והחינוך".

תפקיד נוסף ומשמעותי של מאמנים בערים ממעמד כלכלי-חברתי נמוך, כפי שהם תיארו אותו, הוא לחנך את הנערים למשמעת ודרך הישר כדי למנוע "הסתבכויות" כגון עבריינות, גניבה, אלכוהול ועישון.דרור מתאר את זה באופן הבא: "קודם כל אני בא לחנך את החברה והחלום שלי זה שכל הילדים שאני מחזיק שתהיה להם סדרת חינוך קבועה כל השנה במועדון". כאשר נשאל דרור "מהי החשיבות של סדרת חינוך?" הוא השיב: "שאני אראה את השחקנים מצליחים לא להסתבך ושיישארו בדרך הישר". כאשר נשאל דרור אודות מידת החשיבות של להיות שחקנים מקצועיים, והתקדמות לליגות גבוהות יותר, הוא השיב בתמציתיות "הכי חשוב שהם יצאו בני אדם ולא יסתבכו בשטויות".

מכיוון שנושא "ההסתבכויות" הוצע גם על ידי עמיר, ביקשנו ממנו להרחיב בנושא. עמיר הציע תיאור שאפיין את שאר המאמנים:

[להיות] כמו אבא, כמו אבא לילדים. דואג להם גם מבחינה חברתית גם דואג שבלימודים ילמדו כמו שצריך וגם אם יש בעיות בבית אז אני נכנס לתמונה. רואה בזה סוג של שליחות של אבא.

עוד הוסיף עמיר: "אני מכיר פה את כל המשפחות, אני דמות האבא באצטדיון...איתי לא מתעסקים, לא הורים ולא ילדים". ירון, הציע תיאור דומה: "שהילד יבין שאני אבא בדיוק כמו אבא שלו בבית. אמנם הוא אבא ביולוגי ואני אבא של הכדורגל אבל אני נותן המון ומשמעותי אפילו יותר בהרבה מכרים". החיבור שבין תפקיד המאמן ומשמעת, בקרב המאמנים ביישובים ממעמד כלכלי-חברתי נמוך, נעשה אפוא באמצעות ההסבר כי לנערים חסרה דמות אב. תיאורים אלה על ידי המאמנים ביישובים ממעמד כלכלי-חברתי נמוך מלמדים על תפיסות של deficit של התלמידים; על דגש על הביטוס הכולל משמעת וצייתנות (או העדר הון תרבותי במונחים של בורדייה, 1984) המאפיין הביטוס של מעמד פועלים ומשרות של מעמד פועלים; ועל פדגוגיה חינוכית בלתי פורמלית של ציפיות נמוכות ("הכי חשוב שהם יצאו בני אדם"). פדגוגיה דומה של ציפיות נמוכות בקרב תלמידים ממעמד כלכלי נחשפה גם בבתי ספר ציבוריים בארה"ב (Golann, 2021), בבריטניה(Reay, 2021) וישראל (Author, 2018). פדגוגיה זו נמצאה גם בקרב מורים בבתי ספר מקצועיים , המכונים גם "בתי ספר של הזדמנות אחרונה" (Author, 2020), המאוישים בעיקר על ידי תלמידים ממעמדות כלכליים-חברתיים נמוכים ומקבוצות אתניות סטגימטיות בבלגיה (Van Houtte & Stevens, 2010), יוון (Giannakaki & Batziakas, 2016) , ישראל ((Ben-Peretz et al., 2003, סין (Woronov, 2016) , דנמרק (Kopsen, 2014) שבדיה ופינלנד (Rosvall et al., 2017).

**ערכים מרכזיים שחשובים למאמן: "קודם כל שיהיו ממושמעים, דרך ארץ לפני הכל"**

בראיונות המאמנים התבקשו לתאר מהם הערכים הכי חשובים להם ולדרג אותם מהחשוב ביותר ועד הפחות חשוב. הערך המרכזי שעלה בערים ממעמד כלכלי-חברתי נמוך היה "משמעת". הגדרה ותיאור ערך זה התבטאו במספר מאפיינים ספציפיים: "התנהגות טובה", "להיות בן אדם", "להיות מחונך". כך תיאר זאת דורון: "קודם כל שיהיו ממושמעים, דרך ארץ לפני הכל". מספר חוקרים תיארו כיצד ערכים של משמעת וקונפורמיות רווחים בתי ספר המשרתים תלמידים ממעמדות כלכליים-חברתיים נמוכים (Bourdieu 1977). חוקרים אלה אף הדגישו בהקשר זה כיצד ערכים אלה מהווים hidden curriculum המכינים את התלמידים למשרות בשוק העבודה העתידי(Anyon, 1980)

השיח של המאמנים סביב ערך המשמעת עשה שימוש מרובה במילים המסמנות מניעה, מרחק והתרחקות כגון: "בלי", "לא" ו-"אל", המעיד בתורו על אימון directive. ירון, שמאמן מספר רב של ילדים ביישוב שלו, סיפר על כך שהוא דואג כל העת להזכיר לילדים: "בלי קללות ובלי מילים מיותרות". הוא הוסיף שבמידה והילדים אותם הוא מאמן אינם עומדים באותם ערכים הוא ייתן "להם סוג של עונש שישבו בבית ויחשבו על זה". תיאורים אלה בנוגע לנערים ממעמדות נמוכים מתייגים אותם כנערים "במצבים מסכני חיים" (Dolev, 2001) בעלי מאפיינים כגון: קושי של הורים עם התנהגות הילדים; בעיות בלמידה ורכישת מיומנויות; התנהגויות סיכוניות (אלימות, סמים ואלכוהול).

מרבית המאמנים גם הדגישו את ערך "הכבוד" כמשמעותי עבורם. הם תיארו בהקשר זה את החשיבות שהנערים, אותם הם מאמנים, יכבדו אותם ואת הסביבה הקרובה אליהם. ערכים אלה מהדהדים לערכים הרווחים בתרבויות קולקטיביסטיות (Tse & Ng, 2014) ובתרבויות של מעמדות כלכליים-חברתיים נמוכים (Lamont, 2000). עמוס תיאר בהקשר זה: "לפני שאתה שחקן כדורגל אתה צריך להיות בנאדם, לכבד את ההורים, לכבד אדם שהוא יותר מבוגר ממך, להיות ילד טוב בבית ולהיות תלמיד טוב".

**ציפיות של ההורים מהמאמן: "מילה שלי לילדים הרבה יותר חזקה [מהמילה] של ההורים"**

הציפיות של ההורים מהמאמנים תוארו על ידי המאמנים כנעות בין "אין ציפיות", "לא מעניין אותם מה קורה" ועד "טיפול בנושא ההתנהגות ודקות משחק". המאמנים דיווחו כי ההורים מצפים מהם לחנך את ילדיהם ולאיים עליהם שבמידה ולא יתנהגו כראוי, המאמן לא ייתן להם לשחק. נועם מתאר בהקשר זה:

הם [ההורים] פונים גם בעניין הלימודי, הילד עשה בעיות בבית, הילד עשה בעיות בבית הספר, כדי שאני אתערב ואני כן מתערב... מילה שלי לילדים הרבה יותר חזקה מההורים והם מתיישרים.

המאמנים הדגישו שהם משקיעים רבות בטיפול בסוגיות התנהגות מורכבות שההורים לא מצליחים בבית כגון שימוש בשיח לא מכבד או בעיות בבית הספר. יותם תיאר בהקשר זה:

בבית הספר קוראים לי המלאך יותם. כל פעם שהורה או מורה נתקלים בבעיות עם שחקן שלי, ישר מזעיקים אותי לבית הספר כדי לטפל בסוגיה... אני מגיע פעם או פעמיים בשבוע לבית הספר ופשוט פותר בעיות שהם לא מבינים באיזה קלות אני עושה את זה... הילדים יודעים לא להתעסק איתי.

ציפיות של הורים רבים, כפי שתיארו המאמנים, עוסקות בנושא דקות המשחק של הילדים. כך תיאר ערן "רוב ההורים רוצים לראות את הילד משחק...ההורים חושבים שרק מי שמשחק הוא חלק מהקבוצה". המאמנים הסבירו כי המסר של ההורים הוא שלא חשוב מה קורה במהלך כל שבוע האימונים והאם הילד נהנה, מתפתח, לומד ורוכש כישורי חיים, יוצר אצל הילדים לחץ גדול, שבו הדקות הם החשובות ובמידה ואם הם אינם משחקים אזי הערך שלהם לא שווה. זאת ועוד, לטענת המאמנים גישה זו גורמת לאווירה שלילית סביב המשחקים, כאשר הורים מעוניינים שהקבוצה של הילד תפסיד במידה והוא אינו משחק. כך תיאר זאת אלי: "גם אם הקבוצה מנצחת והילד שלהם לא משחק אז זה מפריע להם". עוד הוסיף אלי:

בנוסף ישנם הורים שרואים את השחקנים הגדולים, הכסף והתהילה שיכול להביא משחק הכדורגל, שחושבים שהילד שלהם יום אחד יהיה כזה. מלבד ממד הלחץ שמתווסף לאותם ילדים, הציפיות של אותם הורים מהמאמנים מאוד קיצוניות וגורמות הרבה פעמים הן לילד והן למאמנים מפח נפש גדול וחוסר הנאה מהכדורגל.

סוגיה נוספת, שתוארה על ידי המאמנים כמערערת על מקצועיותם, קשורה באופן קבלת ההחלטות המקצועיות. אורי תיאר סיטואציה של יישוב קטן, משפחתי, בו כולם מכירים את כולם, כאשר כל החלטה שהוא מקבל במגרש יכולה להשפיע על החיים מחוץ למגרש:

כשאני לוקח החלטות לפעמים אני גם חושב על המשפחות של הילדים... אם אני לא אתן להם לשחק הם יהיו עצובים, ההורים אני מכיר אותם... זה משפחה, חד משמעית במקומות כמו שלנו, וזה בהחלט גם משפיע על ההחלטות המקצועיות.

את הסיטואציה הזו תיארו המאמנים כניסיון לשמור על "שלום בית" ביישוב, גם אם זה על חשבון ההחלטות המקצועיות שלהם.

**אוריינטציית העתיד – מגבלות והעדר הצלחה**

המאמנים נשאלו גם כיצד הם מדמיינים את העתיד של הנערים אותם הם מאמנים. אוריינטציית העתיד מוגדרת כתיאורים ודימויים שיש לפרטים אודות עתידם. חוקרים רבים מתארים את האיכויות התרפויטיות של אוריינטציית עתיד חיובית בקרב ילדים ומתבגרים ואת התרגול שלה (מה ש Appadurai 2004 מכנה the capacity to aspire ), על ידי המבוגרים בחייהם (בעיקר הורים ומורים), כהון תרבותי אשר מתחזק פריבילגיות ומשפר סיכויי חיים (לריוויו ראה Author, 2020)

התיאורים של המאמנים אודות עתיד הנערים שהם מאמנים, כללו שלושה יעדים מרכזיים : תעודת בגרות, צבא [שהינו חובה בישראל עבור אזרחים יהודים] ועבודה. כך תיאר עידן: "יהיו מעטים כאלה שיצליחו מאוד ויהיו כאלה שפשוט יתחברו לעבודות פה... עבודות במפעל, כאילו אין פה יותר מידי ברירות*"*. דרור הוסיף בנושא זה: "אולי 5% יצליחו ויסיימו את הצבא ואולי ילמדו משהו, כל השאר פשוט יעבדו במה שיש כאן בעיר, אתה יודע, יסתדרו".

המאמנים לא דיווחו על הצלחות יוצאות דופן או על השכלה גבוהה. המאמנים תיארו השכלה גבוהה כהישג רחוק שלא תלוי בילדים. כך תיאר עמיר: "הלוואי שחלקם גם יגיעו לאקדמיה".

עוד חשוב לציין כי המאמנים חיברו בין העתיד הצפוי לילדים לתנאי החיים המאפיינים מרחבים של הדרה חברתית (Baillergeau & Duyvendak, 2020). כך תיאר אורי:

חשוב מאוד גם מה שהילדים רואים בפריפריה, והמתקנים בפריפריה בעייתים, בלי שירותים, יציעים, הרגשה לפעמים שבאים לכלוב...אתה רוצה ללמד את הילדים שוויון ומקצועיות אבל מתעסק עם מתקנים רעועים וזה מה שהילדים רואים ולומדים.

**דיון : אימון ב fitting in**

מאמר זה עוסק באופנים בהם מאמני כדורגל, העובדים עם נערים המתגוררים בערים ממעמד כלכלי-חברתי-נמוך, מגדירים את תפקידם, הערכים החינוכיים החשובים להם, אוריינטציית העתיד שהם מדמיינים עבור תלמידיהם והיחסים שלהם עם הורי התלמידים. בחינות מחקריות אלה חשובות לאור זאת שהתלמידים מבלים שעות רבות במהלך השבוע באימונים ובאינטראקציות עם המאמנים. זאת ועוד, מחקרים מלמדים כי אחוז קטן ביותר מנערים אלה יהפכו לכדורגלנים מקצועיים (Farmer, 2019). על רקע זאת אימון הכדורגל, כמו extracurricular activities אחרות, הינם מרחבים קריטיים עבור מחנכים והורים לסוציאליזציה (Aurini et al., 2020), כינון הביטוס ורכישה של הון תרבותי (Schmitt et al., 2020) או להיעשות classed individuals (O'Flynn & Lee, 2010) .

ממצאיי המחקר מלמדים על החיבור שבין position and disposition ועל היותן של פעילויות ספורט (או חינוך בלתי פורמלי) part and parcel מהיציבות של אי שוויון והשעתוק המעמדי הבין-דורי(Bourdieu, 1978) . ממצאיי המחקר מתארים כיצד המאמנים ביטאו זהות תפקיד שמבוססת על מטפורות משפחתיות כגון "דמות אב", "תחליף אב" או הענקת חינוך שאינו ניתן לתלמידיהם על ידי הוריהם. המאמנים-מחנכים גם הדגישו היבטים רגשיים-הוריים ("לגדל אותם") של עבודתם אשר קשורים בשאיפתם לסייע בחינוך וגידול תלמידיהם. על רקע זאת ביטאו המאמנים-מחנכים את הצורך של תלמידיהם במשמעת ("סדנת חינוך קבועה"). זאת ועוד, הם עשו שימוש רב בפרספקטיבת ה deficit (Atkins, 2010) אשר מבוססת על החוסרים הרבים הקיימים בתלמידיהם ("דלות כלכלית"; "דלות תרבותית"), תפיסתם כ"ילדים בסיכון" אשר יש למנוע מהם "הסתבכויות" ו"עבריינות" באמצעות ויסותם ל"דרך הישר" (לתיאור של תפקיד פעילות ספורט, בקרב הורים ממעמד פועלים, כמגנה מפני סיכון ראו (Eriksen & Stefansen, 2021. זהות תפקיד זו מהדהדת גם לערכים שהדגישו המאמנים-מחנכים עבור תלמידיהם מהמעמדות הכלכליים-חברתיים הנמוכים: משמעת, דרך ארץ, כבוד ולהיות "בן אדם" ("לפני היותו שחקן כדורגל").

גם אוריינטציית העתיד שהמאמנים-מחנכים דמיינו עבור תלמידיהם ביטאה פדגוגיה של ציפיות נמוכות ("מעט מהם יצליחו"). המאמנים-מחנכים תיארו את המסלול העתידי "הרגיל" שממתין לתלמידיהם ואשר כולל צבא (שהינו שירות חובה עבור אזרחים יהודים בישראל), עבודה ומשפחה. תיאור זה לא כלל הצלחות יוצאות דופן או השכלה גבוהה. לבסוף, האינטראקציות של המאמנים-מחנכים עם הורי תלמידיהם תוארו על ידם כמאופיינות בבקשות של ההורים מהמאמנים-מחנכים לסייע להם ב"חינוך" (במובן של משמעת) ילדיהם ועיסוק במספר דקות משחק. עיסוק זה תואר על ידי המאמנים-מחנכים כעיסוק (חינוכי או הורי) "פשוט" או "לא ראוי". התיאורים ומערכי-ההסבר (accounts) של המאמנים-מחנכים בערים ממעמד כלכלי-חברתי נמוך אופיינו בעבודת גבולות סימבולית(Lamont, 2000) בין תלמידיהם לתלמידים או לנערים-כדורגלנים מהמעמדות הכלכליים-חברתיים הגבוהים. עבודת גבולות זו מנכיחה לטענתנו בתורה את ההביטוס החסר של הנערים מהמעמד הכלכלי-חברתי הנמוך, על פי תיאורי המאמנים-מחנכים, וההביטוס ה *comme il faut* של הנערים מהמעמד הכלכלי-חברתי הגבוה.

בעקבות מחקרים העוסקים בחיבור שבין חינוך ומעמד (Calarco, 2018; Lareau, 2015; Tyson, 2011;) אנו טוענים כי לממצאים אלה השלכות על העברת פריבילגיות ותחזוק ריבוד חינוכי או על ה the way class works במרחבים חינוכיים. העיסוק של המאמנים-מחנכים בהקניית משמעת וצייתנות לנורמות האידאליות, שהוא תוצר של הבנייה חברתית ספציפית, פועל כ (Perry-Hazan & Birnhack, 2018) hidden curriculum. כפי שמספר חוקרים תיארו בהקשר זה, חינוך לערכים אלה מסליל את הנערים מהמעמד הכלכלי-חברתי לעבודות של מעמד פועלים (Anyon 1980; Bowles & Gintis, 1976). זאת ועוד, הפדגוגיה של ציפיות נמוכות ("שיהיה בן אדם"), המתבטאת גם בדמיון עתיד מוגבל או "רגיל" (על דמיון עתיד "רגיל" לתלמידים ממעמדות כלכלים-חברתיים אחרים ראו Klein & Shoshana, 2020), אינה מציידת אותם בהון תרבותי הנדרש למוביליות upward (Friedman, 2014 ).

העבודה של המאמנים-מחנכים עם נערים ממעמד כלכלי-חברתי נמוך חושפת את העדרו של העיסוק החינוכי בטיפוח הון תרבותי (Golann, 2021) או טיפוח של מיומנות, אשר הוגדרו מיומנויות רכות או banal

assets (Jennins & DiPrete, 2010)

כגון אוריינטציות עתיד חיוביות הכוללות אפשרויות רבות, ווינריות ותחושת נוחות עם דמויות סמכות. מיומנויות רכות והון תרבותי אלה תוארו על ידי חוקרים רבים כקשורים בתחזוק של ריבוד חינוכי ואי שוויון חברתי בעיקר משום שהם משמשים כ markers of high status המעבירים ל gate keepers מסר של דמיון או היות one of us (Kaufman & Gabler, 2004) אשר קריטיים להשגה של משרות בכירות (Rivera, 2015). על רקע זאת, ובעקבות Eriksen and Stefansen (2021) ו Gillies (2005) ,

אנו מציעים כי המאמנים במחקרינו מתרגלים עם הנערים אידיאלים של fitting in ולא standing out .

במחקרה על childrearing practices בקרב הורים ממעמדות כלכליים-חברתיים שונים חשפה

Gillies (2005) כיצד הורים ממעמד כלכלי-חברתי גבוה, המשקיעים משאבים רבים לטיפוח של ילדם, מבטאים לוגיקה של standing out. לוגיקה זו מבטאת את רצונם של ההורים ב

"constructing their children as 'unique' and distinct from others" (p. 845) or

"being singled out as special" (p. 846)

במילים אחרות, ההורים מחזיקים ב

"the right kind of selves" (p.842) (הכוללים בין היתר ערכים של אינדיבידואליות, תחרותיות, ייחודיות, confidence) ו discourse of entitlement 842 כהון תרבותי שמסייע בתורו ל standing out של ילדם ומכאן להשגת הצלחות עתידיות.

במאמר שפורסם לאחרונה בחנו Eriksen and Stefansen (2021) את ה

youth sports parenting ב working class communities בנורבגיה ובעיקר את אמונותיהם לגבי מטרות ספורט צעירים. החוקרים מצאו כי ההורים ביטאו שאיפות של ה fitting in שמדגיש כיצד ספורט עשוי להבטיח הגנה מפני סיכון שילדיהם ייעשו decent citizen וינהלו respectable lifestyles.

Eriksen and Stefansen (2021) טענו במאמרם, ואנו טוענים זאת גם ביחס לממצאינו במאמר זה, כי fitting in does not preclude distinction . במילים אחרות, התכונות והמיומנות הנרכשות באמצעות עידוד של fitting in (כגון, קונפורמיות, צייתנות) אינן הון תרבותי, במונחים בורדייהאינים (1984), אשר יסייע לילדי מעמד הפועלים להשיג יתרונות ופריבילגיות או הון כלכלי והון סימבולי בעתיד. כפי ש Rivera (2015) חשפה, במחקרה על ראיונות קבלה בפירמות עסקיות יוקרתיות בניו יורק, מראיינים מזהים, ואף מקבלים יותר למשרות בכירות, מועמדים אשר מבטאים הון תרבותי והביטוס של standing out.

תיאורים וטענות אלה מהדהדים לממצאיי מחקרינו. זהות המאמנים מבוססת על תפיסת התלמידים כחסרים באיכויות רגשיות רבות, “excessively needy” (James 2012, p. 165) ונדרשים לאימון-חינוך "מיוחדים". זאת ועוד, המאמנים הדגישו כי היענות וצייתנות של הנערים לאידאלים של פיקוח הגמוני נתפסים כהישג פרופסיונלי. זוהי זהות תפקיד המבוססת על הכוונות הטובות של CARE ולא על *תוצאותיו* הלא מכוונות. המאמנים לא טיפחו בקרב התלמידים הון תרבותי, כפי שתואר למשל בקרב בתי ספר אליט (Howard, 2008; Taylor, 2021), vמעודד באופן אסטרטגי מיומנות של standing out שבתורן מסייעים לתלמידים ממעמד כלכלי-חברתי גבוה (Golann, 2021, p. 8) "bend rules to their advantage"

על רקע זאת יש לשאול את השאלה, שהוצעה לאחרונה על ידי Golann (2021), בעקבות מחקרה האתנוגרפי ב

"no-excuses" charter school predominantly low-income Black and Latino students:

Capital or control?

Golann (2021) חשפה כיצד "no-excuses", אשר הוקמו לשם שיפור ההישגים האקדמיים של תלמידים disadvantagedוהגדלת הסיכויים שלהם להתקבל לקולג'', מפעילים *scripts* או *tools of interaction* המבוססיםrigid discipline and surveillance *.* שימוש בתסריטים וכלים אלה, הדגישה Golann (2021, p. 8), ממשיכים ללמד את התלמידים ה

"obedience, punctuality, and deference- all in the name of social mobility"

Golann (2021, p. 7) טענה כי בתי ספר אלה :

" are *not* teaching what sociologists consider to be advantageous middle-class skills and strategies, nor do rigid behavioral scripts afford students the flexibility to learn to deploy cultural capital effectively"

על רקע זאת אנו טוענים כי הזהות המקצועית של מאמני הכדורגל במחקרינו, העובדים עם תלמידי תיכון במועדוני ספורט מקצועיים בערים ממעמדות כלכליים-חברתיים נמוכים בישראל, מלווה בכוונות, טובות, caring benevolence, , עלולה לשעתק אי שוויון חברתי. חשוב לכן לשים לב אפוא להשלכות השונות (כולל השלכות שליליות) של כוונות טובות על התהליכים הקשורים בהיעשות של תלמידים לאינדיבידואלים מעמדיים . אנו ממליצים להמשיך לחקור את התפקיד המאמן (Power, 2021) במרחבי חיים אחרים כגון בתי ספר דתיים וחילוניים ובתי ספר במדינות שונות ובענפי ספורט המקושרים עם מעמדות כלכלים-חברתיים שונים. לשם הבנה מורכבת של החיבור שבין חינוך, ספורט ומעמד חשוב גם לראיין תלמידים והורים. בנוסף, מחקרים אתנוגרפיים אודות האינטראקציות בין מאמנים ותלמידים-שחקנים עשויות ללמדנו על רכישת sporting habitus in action . חשוב גם לערוך מחקרים אורכיים (longitudinal), העוקבים אחר קריירת החיים של התלמידים המשחקים בספורט מקצועי. מחקרים אלה עשויים להציע הבנות ניואנסיות של ה long shadow של מעמד המוצא, וסוציאליזציה מעמדית באמצעות השתתפות בענפי ספורט שונים, על הישגי חיים.